ມຽນມຈັບຊ້າງເຜືອກໄດ້
ຊ້າງ​ເຜືອກ​ແມ່ຖືກ​ຈັບ​ໄດ້​​ທີ່​ເມືອງ​​ແຄມ​ທະ​ເລ Maungtaw ​​ ໃນ​​ແຄວ້ນ Rakhine. ຊ້າງ​ໂຕ​ນີ້​ມີ​ອາຍຸ ປະມານ 38 ປີ ​ແລະ​ສູງ​ 2 ແມ໊ດ
ມຽນມ້າກ່າວວ່າ ເຈົ້າໜ້າທີ່ຂອງຕົນຈັບໄດ້ຊ້າງເຜືອກ ທີ່ຫາຍາກໂຕນຶ່ງ ຢູ່ໃນພາກຕາເວັນຕົກຂອງປະເທດ ໜັງສືພິມ ແສງສະຫວ່າງໃໝ່ຂອງມຽນມ້າ ທີ່ເປັນຂອງລັດ ລາຍງານໃນວັນອັງຄານມື້ນີ້ວ່າ ຊ້າງເຜືອກແມ່ໂຕນີ້ ຖືກຈັບໄດ້ໃນວັນເສົາຜ່ານມາ ທີ່ເມືອງແຄມທະເລ Maungtaw ໃນແຄວ້ນ Rakhine ໜັງສືພິມເວົ້າວ່າ ຊ້າງໂຕນີ້ມີອາຍຸ ປະມານ 38 ປີ ແລະສູງ 2 ແມດກວ່າ ໃນອະດີດ ພວກພະລາຊາແລະຜູ້ນຳປະເທດມຽນມ້າ ທີ່ປະຊາຊົນສ່ວນໃຫຍ່ ນັບຖືສາສະໜາພຸດນັ້ນ ໄດ້ໃຫ້ຄວາມສຳຄັນສູງແກ່ຊ້າງເຜືອກແຕ່ໃດໆມາ ໂດຍຖືວ່າເປັນຮ່ອງຮອຍທີ່ສະແດງ ວ່າ ປະເທດຊາດໄດ້ຖືກປົກຄອງດ້ວຍຄວາມຍຸດຕິທຳແລະລາຊະອານາຈັກມີແຕ່ຄວາມ ສະຫງົບສຸກແລະວັດທະນາຖາວອນ ນອກນີ້ ຍັງຖືກັນວ່າຊ້າງເຜືອກເປັນລາງບອກ ເຖິງການປ່ຽນແປງທາງການເມືອງ ລັດຖະບານທະຫານໃນມຽນມ້າ ມີແຜນການຈະຈັດການເລືອກຕັ້ງທົ່ວປະເທດຂຶ້ນ ໃນທ້າຍປີນີ້ ເປັນເທື່ອທຳອິດໃນຮອບສອງທົດສະວັດ ລາຍງານຂ່າວບໍ່ໄດ້ບອກວ່າ ຊ້າງເຜືອກໂຕນີ້ຈະຖືກເກັບໄວ້ຢູ່ບ່ອນໃດ